Nzala za Mfwenge za badila; wa banza mu kotela mu ndambu ya nkaka mpasi vo ka lenda baka kia dia. Wa yenda zietoki kuna ka banzila vo ka lendi bulangana ye vonza kia moneka kwa koko dia Nsusu dina ye tiya va mbat a ntu ko. Mu finamena fulu ki tutilwangw'e luku; wa mona Nsusu  ye ana kuna nim'a su, ka va kala muntu ngatu koko dia Nsusu ko. Wa vunana, wa tala ku ntandu ye ku yanda; bosi ka kala ye kwikizi vo ka va kala mpila sumbula kwa ko. Wa takuka mu baka mwan a Nsusu wa lutakana kuna ndambu yina ka kele, wa ngyilama ye wa yenda kuna mfuta, ka yenda ku ndila. ngudi yani yani